ELÄMÄÄ JUMALAN VALTAKUNNASSA
Jeesuksen nimen auktoriteetin todellisuus
Pyhiä varustamassa -
Tyrone Singh.
Hei, olen Tyrone Singh. Tervetuloa ohjelman pariin.
Olemme puhuneet jo usean jakson ajan siitä, miten voimme olla vahvoja -
ja meillä voi olla horjumaton usko vaikeina aikoina.
Tutkimme Jumalan Sanan totuuksia, joista pitää tulla meille ilmestyksiä.
Kun saamme ilmestyksen jostain, siitä tulee meille todellisuutta.
Jumalan Sana on todellisuutemme, ja me voimme olla horjumattomia -
vaikeina aikoina. Olen huomannut, että aika ajoin tulee hyökkäyksiä.
Tapahtuu asioita, jotka saavat meidät vapisemaan ja horjumaan -
tai jopa kaatumaan selällemme ja jäämään asioista sivuun.
Hyvä uutinen on, ettei meidän tarvitse kaatua, tai jos olet kaatunut, -
voit nousta ylös ja jatkaa. Meillä voi olla horjumaton usko -
Jumalassa ja Hänen Sanassaan vaikeina aikoina.
Meillä voi olla sellainen usko, joka pitää meidät horjumatta paikallaan.
Olemme käyneet läpi totuuksia Jumalan Sanasta.
Niistä on tultava meille todellisuutta.
Kutsumme niitä seitsemäksi tärkeäksi todellisuuden ilmestykseksi.
Ensimmäisenä puhuimme lunastuksemme todellisuudesta -
eli siitä, että meidät on lunastettu.
Meidän täytyy tehdä itsellemme selväksi, että meidät on lunastettu.
Kristus on hankkinut meille iankaikkisen lunastuksen.
Hän lunasti ja pelasti meidät pimeyden vallasta.
Eli jos sinut on pelastettu pimeyden vallasta, se ei voi vaikuttaa elämääsi.
Sitä se tarkoittaa, koska meidät on pelastettu pimeyden vallasta.
Ensimmäisenä oli siis ilmestys lunastuksemme todellisuudesta.
Toiseksi tutkimme ilmestystä uudestisyntymisen todellisuudesta.
Olemme syntyneet uudesti. Se ei ole vain teologiaa, se on kokemus.
"Siis, jos joku on Kristuksessa, niin hän on uusi luomus; -
se, mikä on vanhaa, on kadonnut, katso, uusi on sijaan tullut."
Olemme syntyneet Jumalasta ja osalliset Hänen luontoonsa.
Meissä on Jumalan dna:ta, ja se on voittava ja valloittava dna.
Kun uskomme ja otamme vastaan -
totuuden uudestisyntymisen todellisuudesta -
ja sen, mitä se merkitsee, olemme horjumattomia vaikeina aikoina.
Sitten tutkimme ilmestystä vanhurskautemme todellisuudesta.
Meidät on tehty vanhurskaiksi Jeesuksen Kristuksen työn vuoksi.
Hän otti syntimme ja antoi meille oman vanhurskautensa.
Näimme, että vanhurskaus tarkoittaa kykyä seistä pyhän Jumalan edessä -
ilman syyllisyyttä, häpeää, alemmuudentunnetta ja tuomiota, -
seistä Hänen edessään kuin syntiä ei olisi koskaan ollutkaan.
Toisin sanottuna Jumala hyväksyy sinut, -
koska olet Kristuksessa, ja Hän hyväksyy Kristuksen.
Tämän pitää tulla meille ilmestykseksi, ja meidän pitää olla tietoisia tästä.
Sitten puhuimme siitä todellisuudesta, että Jumala on ja asuu meissä.
Kristuksen ruumis tarvitsee kipeästi tätä totuutta.
Jumala ei ole jossain kaukana, vaan Hän on sinussa.
En halua tuomita ketään, sillä olen tehnyt tätä itsekin.
Joskus kokouksissa pyydetään Jumalaa tulemaan sinne.
Sanomme: "Tule, Jumala", vaikka totuus on, että Hän tuli kokoukseen -
samalla hetkellä kuin sinäkin, koska Hän asuu sinussa. Ajattele.
"Minä olen heissä asuva ja vaeltava heidän keskellään -
ja oleva heidän Jumalansa, ja he ovat minun kansani".
Tämä on totuus, uuden liiton totuus.
Jumala ei ole käymässä kansansa luona, vaan Hän asuu meissä.
Hän elää meissä voidakseen elää kauttamme, -
jotta voisimme olla muille siunaukseksi ja avuksi, -
rohkaista heitä, nostaa heitä ylös ja vahvistaa heitä.
Hän tekee kauttamme kaiken, minkä tekee.
Sitten tutkimme ilmestystä Jumalan Sanan luotettavuuden todellisuudesta.
Jumalan Sana on luotettava. Jumala sanoo mitä tarkoittaa ja päinvastoin.
Hän ei puhu tyhjää, vaan Jumalan Sana on elämä ja voima.
Puhuimme siitä, ettei saatana voi puolustautua Jumalan Sanaa vastaan.
Hän ei voi paeta Jumalan Sanaa mihinkään -
eikä puolustautua siltä mitenkään. Meillä on Jumalan Sana, -
ja siksi meillä ei ole mitään syytä vapista vaikeina aikoina.
Olemme Jumalassa, ja Jumala on meissä.
Meillä on Hänen Sanansa, ja meillä voi olla horjumaton usko vaikeina aikoina.
Kuudes todellisuus on Kristuksen nimen auktoriteetin todellisuus, -
ilmestys Jeesuksen Kristuksen nimen auktoriteetin todellisuudesta.
Monille Jeesuksen Kristuksen nimi on vain fraasi rukouksen lopussa.
He siis sanovat rukouksen loppuun "Jeesuksen nimessä".
Toiset eivät tee sitäkään, mutta mitä Raamattu opettaa tästä asiasta?
Uskon, että Jeesuksen Kristuksen nimi on annettu seurakunnalle, -
mutta käydään läpi joitakin Raamatun totuuksia.
Aloitetaan Filippiläiskirjeen luvusta kaksi.
"Sentähden onkin Jumala hänet..." Eli siis Jeesuksen.
"Sentähden onkin Jumala hänet korkealle korottanut -
ja antanut hänelle nimen, kaikkia muita nimiä korkeamman..."
Jumala on antanut Jeesukselle nimen, joka on kaikkia muita nimiä korkeampi.
"...niin että kaikkien polvien pitää Jeesuksen nimeen notkistuman [...] -
ja jokaisen kielen pitää tunnustaman [...] että Jeesus Kristus on Herra."
Huomaa, että Jumala on korottanut Jeesuksen tämän kuuliaisuuden takia.
Kun Hän meni taivaaseen, Jumala korotti Hänet ja antoi Hänelle nimen, -
joka on kaikkia muita nimiä korkeampi. On paljon nimiä, jotka tuovat pelkoa.
Koronavirus on ollut viime aikoina sellainen nimi.
On paljon erilaisia tauteja ja pelkoja. Syöpä on nimi, joka pelottaa ihmisiä.
On monenlaisia nimiä, mutta Jumala on korottanut Jeesuksen korkealle -
ja antanut Hänelle nimen, joka on kaikkia muita nimiä ylempänä.
On monenlaisia nimiä, mutta yksi nimi on kaikkia niitä ylempänä, -
ja Jeesuksen nimeen kaikkien polvien pitää notkistua.
Jokaisen taudin ja sairauden, haasteen ja vaikeuden, -
jolla on nimi, on polvistuttava Jeesuksen Kristuksen nimessä.
Luetaan Johanneksen luvusta 14.
Haluamme saada horjumattoman uskon vaikeina aikoina.
Jeesuksen nimen voima ja arvovalta on yksi totuus, joka sinun tulee tuntea.
Mitä siinä nimessä on? Luetaan Johanneksen evankeliumin luvusta 14.
Jae 12. Jeesus sanoo: "Totisesti, totisesti minä sanon teille: -
joka uskoo minuun, myös hän on tekevä niitä tekoja, joita minä teen..."
Se on väkevä väite. "...joka uskoo minuun, -
myös hän on tekevä niitä tekoja, joita minä teen..."
Eli jos olet uskova ja uskot Jeesukseen, -
sinäkin tulet tekemään tekoja, joita Jeesus teki.
Eikä se pääty tähän. "Ja suurempiakin, kuin ne ovat, hän on tekevä..."
Et tee vain tekoja, joita Jeesus teki, vaan suurempiakin tekoja kuin Hän.
"...sillä minä menen Isän tykö..." Mitä tapahtui, kun Hän meni Isän luo?
Kun Hän meni Isän luo, Hänet korotettiin korkealle -
ja Hänelle annettiin muita korkeampi nimi. Ja Hän lähetti Pyhän Hengen.
Jae 13 "...ja mitä hyvänsä te anotte minun nimessäni, sen minä teen..."
"...ja mitä hyvänsä te anotte minun nimessäni, sen minä teen, -
että Isä kirkastettaisiin Pojassa.
Jos te anotte minulta jotakin minun nimessäni, niin minä sen teen."
Tästä puhutaan yhteydessä, jossa on kyse Jeesuksen tekojen tekemisestä.
Muista se. Jeesuksen teoista ja vielä suuremmistakin teoista.
"Jos te anotte minulta jotakin minun nimessäni..." Sanan 'anoa' -
voisi kääntää myös pyytää tai vaatia. Strongin sanakirja kertoo sen.
"...ja mitä hyvänsä te [vaaditte] minun nimessäni, sen minä teen, -
että Isä kirkastettaisiin Pojassa.
Jos te [vaaditte] minulta jotakin minun nimessäni, niin minä sen teen."
On tärkeä ymmärtää, ettemme vaadi asioita Jumalalta, -
vaan vaadimme, että saamme tehdä Jeesuksen Kristuksen tekoja.
Tämä selviää seuraavista raamatun- kohdista. Emme siis vaadi Jumalalta, -
vaan vaadimme tehdäksemme Jeesuksen Kristuksen tekoja.
"...ja mitä hyvänsä te [vaaditte] minun nimessäni, sen minä teen..."
Väkevästi sanottu. Hän tekee sen, mitä vaadimme Hänen nimessään.
Meillä on kuin edustusvaltakirja.
Ajatellaan liikemiestä, jolla on yritys.
Jos hän lähtee liikematkalle, hän jättää jonkun vastuuseen yrityksestään -
toimimaan puolestaan ollessaan poissa.
Asianhoitajalla on laillinen asiakirja nimeltään edustusvaltakirja.
Kun johtaja on jostain syystä poissa, hän valtuuttaa jonkun toisen henkilön -
ja antaa tälle edustusvaltakirjan. Tämä henkilö, johon johtaja luottaa, -
on vastuussa ja voi toimia johtajan puolesta -
ja hoitaa liiketoimia hänen ollessaan poissa. Jeesuksen nimi toimii samoin.
Hän antoi seurakunnalle oikeuden käyttää nimeään poissa ollessaan.
Tuo nimi tekee kaiken, mitä Hän tekisi, jos Hän olisi täällä itse.
Jos yrityksen tai tehtaan omistaja tai johtaja -
antaa toiselle henkilölle edustusvaltakirjan, -
jonka avulla toimia hänen ollessaan poissa, tämä voi maksaa ihmisille -
tai irtisanoa ihmisiä kuin tuo omistaja.
Tuo nimi antaa asianhoitajalle vallan ja mahdollisuuden -
tehdä kaikkea sitä, mitä omistaja tekisi, jos olisi itse paikalla.
Sitä se tarkoittaa, että meillä on Jeesuksen nimi.
Jos haluamme, että meillä on horjumaton usko näinä aikoina, -
jos haluat horjumattoman uskon näinä vaikeina aikoina, -
tarvitset ilmestyksen auktoriteetista, joka Jeesuksen nimessä on, -
ja oikeudestasi käyttää tuota nimeä.
Jeesus sanoi tekevänsä kaiken, mitä vaadimme Hänen nimessään.
Luetaan Johanneksen evankeliumin luvusta 16.
Joh. 16:23.
Jeesus sanoo: "Ja sinä päivänä te ette minulta mitään kysy."
"Ja sinä päivänä te ette minulta mitään kysy."
Sana, joka on käännetty 'kysyä', ei ole sama sana kuin anoa tai vaatia.
Tässä on kyse kysymisestä tai pyynnöstä.
Jeesus ei siis puhu Hänen tekojensa tekemisestä, vaan rukouksesta.
Hän puhuu rukouksesta. Ja Hän sanoo: "sinä päivänä".
Hän ei siis selvästikään puhunut omasta ajastaan, -
vaan viittasi tulevaan aikaan, uuden liiton aikaan, jota nyt elämme.
"Ja sinä päivänä te ette minulta mitään kysy.
Totisesti, totisesti minä sanon teille: jos te anotte jotakin Isältä, -
on hän sen teille antava minun nimessäni." Tätä rukous on.
"Tähän asti te ette ole anoneet mitään minun nimessäni; -
anokaa, niin te saatte, että teidän ilonne olisi täydellinen."
Aamen. Tässä siis puhutaan rukouksesta.
Voimme rukoilla Isää Jeesuksen nimessä.
Huomatkaa, että kun rukoilemme Isää, -
kun pyydämme ja anomme Isältä Jeesuksen nimessä, -
se on kuin Jeesus itse pyytäisi Isältä.
Halleluja! Sitä se tarkoittaa.
Sinulla ja minulla on oikeus pyytää Isältä, ei omassa nimessämme, -
vaan Jeesuksen Kristuksen nimessä, ja kun teemme niin, -
on kuin Jeesus itse pyytäisi, ja mitä Jeesus sanoikaan?
Kohottaessaan kätensä Lasaruksen haudalla Hän sanoi: -
"Isä, kiitän Sinua siitä, että olet kuullut minua ja kuulet minua aina."
Tiedämme siis, että Isä kuulee aina Jeesusta, -
joten pyydämme Hänen nimessään, -
ja se on kuin Jeesus itse pyytäisi.
Palataan vielä vaatimiseen Jeesuksen nimessä. Jeesus sanoi: -
"Jos te [vaaditte] minulta jotakin minun nimessäni, niin minä sen teen."
Luvussa 16 taas puhutaan rukouksesta: -
Jos anomme Isältä jotain Hänen nimessään, Isä antaa sen.
Luvussa 16 puhutaan rukouksesta, -
luvussa 14 taas Jeesuksen tekojen tekemisestä.
Luetaan sitten Markuksen luvusta 16.
Puhumme siitä, miten meillä voi olla horjumaton usko vaikeina aikoina.
Markuksen luvussa 16 Jeesus lähettää opetuslapset maailmaan, -
ja tuo sama lähetyskäsky pätee myös meihin tänä päivänä.
Katso, tässä sanotaan. "Menkää kaikkeen maailmaan -
ja saarnatkaa evankeliumia kaikille luoduille.
Joka uskoo ja kastetaan, se pelastuu; -
mutta joka ei usko, se tuomitaan kadotukseen.
Ja nämä merkit seuraavat niitä, jotka uskovat..."
Tässä voisi lukea myös: "...niitä, jotka uskovat minun nimeeni..."
Nämä merkit seuraavat niitä, jotka uskovat Hänen nimeensä.
Olen varma, että olet uskovainen, uskot Hänen nimeensä.
Ehkä ajattelen, että uskot Hänen nimeensä, koska katsot tätä kanavaa.
Jos et ole vielä uskonut Hänen nimeensä, voit tehdä sen juuri nyt, -
sillä Raamattu sanoo, ettei ole pelastusta missään muussa nimessä.
Siinä nimessä on pelastus, vapautus, paraneminen. Siinä nimessä on kaikki.
Kaikki, mitä Jeesus on ja mitä Jeesuksella on, on tuossa nimessä.
Kun tartumme Hänen nimeensä maan päällä Hänen asianhoitajinaan, -
se antaa Hänelle kyvyn toimia maan päällä nimensä kautta.
Hän käski heidän mennä maailmaan.
"Ja nämä merkit seuraavat niitä, jotka uskovat [minun nimeeni] -
he ajavat ulos riivaajia, puhuvat uusilla kielillä, -
nostavat käsin käärmeitä, -
ja jos he juovat jotakin kuolettavaa, ei se heitä vahingoita; -
he panevat kätensä sairasten päälle, ja ne tulevat terveiksi."
Jae 19 "Kun nyt Herra Jeesus oli puhunut heille, otettiin hänet ylös -
taivaaseen..." Tämä on ihmeellistä. Hän siis antoi heille nimensä -
ja käski uskoa siihen. Jos uskomme siihen, tapahtuu näitä asioita.
Kun Hän oli puhunut tämän, Hänet otettiin ylös taivaaseen.
"...otettiin hänet ylös taivaaseen, ja hän istui Jumalan oikealle puolelle."
Katso jaetta 20. "Mutta he lähtivät ja saarnasivat kaikkialla, -
ja Herra vaikutti heidän kanssansa..." Hetkinen. Hänhän meni taivaaseen.
"...ja Herra vaikutti heidän kanssansa -
ja vahvisti sanan sitä seuraavien merkkien kautta."
Hänet otettiin taivaaseen, mutta Hänen nimensä oli maan päällä.
Hän toimi nimensä kautta, koska Hänen nimensä on laillinen oikeus, -
edustusvaltakirja, meille toimia Hänen nimessään, kun Hän on poissa.
En tiedä sinusta, mutta minusta tämä on todella väkevä juttu.
Meille Jeesuksen seurakuntana on annettu Jeesuksen Kristuksen nimi.
Ja tuo nimi ottaa Hänen paikkansa maan päällä.
Luetaan seuraavaksi Apostolien tekojen luvusta kolme.
Ap. t. 3:1.
"Ja Pietari ja Johannes menivät pyhäkköön -
yhdeksännellä hetkellä, rukoushetkellä."
Huomaa, että he olivat menossa rukoilemaan. Muista se.
He eivät olleet tulossa rukoilemasta, vaan menossa rukoilemaan.
Voimme siis sanoa, etteivät he olleet rukoilleet valmiiksi.
"Silloin kannettiin esille miestä, -
joka oli ollut rampa hamasta äitinsä kohdusta -
ja jonka he joka päivä panivat pyhäkön niin kutsutun Kauniin portin pieleen -
anomaan almua pyhäkköön meneviltä.
Nähdessään Pietarin ja Johanneksen, kun he olivat menossa pyhäkköön, -
hän pyysi heiltä almua. Niin Pietari ja Johannes katsoivat häneen kiinteästi, -
ja Pietari sanoi: 'Katso meihin'.
Ja hän tarkkasi heitä odottaen heiltä jotakin saavansa."
He olivat menossa temppeliin, ja siellä oli rampa mies, -
joka pyysi heiltä rahaa ja odotti saavansa heiltä jotain.
Jae 6: "Niin Pietari sanoi: 'Hopeaa ja kultaa ei minulla ole, -
mutta mitä minulla on, sitä minä sinulle annan: -
Jeesuksen Kristuksen, Nasaretilaisen, nimessä, nouse ja käy.'"
He tekivät Jeesuksen tekoja. He vaativat Hänen nimessään.
Kun he sanoivat: "Jeesuksen Kristuksen, Nasaretilaisen, nimessä", -
siinä nimessä oli kaikki, mitä Jeesus on ja mitä Jeesuksella on, -
ja he käyttivät sitä nimeä vapauttaakseen tuon miehen.
Mies odotti saavansa rahaa, mutta hän sai upouudet jalat.
Pietari sanoi: "Hopeaa ja kultaa ei minulla ole, mutta mitä minulla on..."
Toista perässäni: "Sitä, mitä minulla on."
Pietarilla ei ollut rahaa, mutta hän tiesi, että hänellä oli nimi.
Hän tiesi, että tuo nimi riitti.
Sinulta voi tällä hetkellä puuttua monia asioita, -
mutta haluan rohkaista sinua: uskovana sinulla on Jeesuksen nimi.
Jeesus on antanut sinulle laillisen oikeuden käyttää nimeään.
Jotta uskosi olisi horjumaton vaikeina aikoina, -
sinulla täytyy olla ilmestys Jeesuksen nimen auktoriteetista.
Kun sinulla on tuo nimi, paholaisten, riivaajien, tautien ja sairauksien -
on polvistuttava tuossa nimessä.
Jokaisen polven on notkistuttava tuon nimen edessä, joka meillä on.
"Ja hän tarttui hänen oikeaan käteensä ja nosti hänet ylös; -
ja heti hänen jalkansa ja nilkkansa vahvistuivat, -
ja hän hypähti pystyyn, ja hän meni heidän kanssansa pyhäkköön -
käyden ja hypellen ja ylistäen Jumalaa.
Ja kaikki kansa näki hänen kävelevän ja ylistävän Jumalaa; -
ja he tunsivat hänet siksi, joka almuja saadakseen oli istunut -
pyhäkön Kauniin portin pielessä, ja he olivat täynnä hämmästystä -
ja ihmettelyä siitä, mikä hänelle oli tapahtunut.
Ja kun hän yhä pysyttäytyi Pietarin ja Johanneksen seurassa, -
riensi kaikki kansa hämmästyksen vallassa -
heidän luoksensa niin sanottuun Salomon pylväskäytävään.
Sen nähdessään Pietari rupesi puhumaan kansalle ja sanoi: -
'Israelin miehet, mitä te tätä ihmettelette, -
tai mitä te meitä noin katselette, ikäänkuin me omalla voimallamme -
tai hurskaudellamme olisimme saaneet hänet kävelemään.'"
Pietari kysyi, luulivatko ihmiset, että he olivat omalla voimallaan -
ja hurskaudellaan saaneet tuon miehen kävelemään.
Se ei johtunut Pietarin voimasta eikä hurskaudesta, -
vaan Jeesuksen Kristuksen nimessä olevasta voimasta. Pietari jatkoi -
jakeessa 16: "Ja uskon kautta hänen nimeensä on hänen nimensä -
vahvistanut tämän miehen, jonka te näette ja tunnette..."
Jeesuksen nimi ja usko Hänen nimeensä oli vahvistanut miehen.
"...jonka te näette ja tunnette, ja usko, jonka Jeesus vaikuttaa, -
hänelle antanut hänen jäsentensä terveyden kaikkien teidän nähtenne."
Tämä on Jumalan Sanaa. Näin Jumalan Sana julistaa.
Jos haluat, ettei uskosi horju vaikeina aikoina, -
sinulla on parasta olla ilmestys -
Jeesuksen Kristuksen nimessä olevasta voimasta ja auktoriteetista.
Kaikki, mitä Jeesus on -
ja kaikki, mitä Jeesuksella on, on tuossa nimessä.
Kaikki on tuossa nimessä. Jeesus sanoi Raamatussa, -
että siellä, missä kaksi tai kolme on kokoontunut Hänen nimeensä, -
Hän on paikalla. Jotkut sanovat virheellisesti Hänen olevan siellä, -
missä kaksi tai kolme on kokoontunut, mutta tässä ei sanota niin, -
vaan missä kaksi tai kolme on kokoontunut Hänen nimeensä, -
Hän on siellä. Hänen nimensä ottaa Hänen paikkansa maan päällä.
Meille on annettu oikeus käyttää Hänen nimeään.
Ystävät, olkaa rohkealla mielellä. Meidän ei tarvitse vapista -
eikä olla heittopusseina, sillä meillä on Jeesuksen Kristuksen nimi.
Ja kun saat tämän ilmestyksen ja tämä totuus, että sinulla on -
Jeesuksen Kristuksen nimi, tulee sinulle todelliseksi, -
uskosi ei horju vaikeina aikoina.
Jatketaan taas ensi kerralla. Muista, että Jeesus on Herra.
Hei, olen Tyrone Singh. Jos ohjelma siunasi sinua, -
voit tukea TV7:n työtä. Lahjoitustiedot näkyvät ruudulla.
Haluan kiittää sinua siitä, että rakastat ja tuet tätä työtä.
Yhdessä voimme vaikuttaa. Jeesuksen nimessä, aamen.
Suomennos: Anni Lähteenmäki